বিশ্বকাপে ক্রোয়েশিয়ার কাছে লজ্জাজনক হারের মুখ দেখেছে আর্জেন্তিনা। খেলা নিয়ে বিভিন্ন জায়গায় সমালোচনার মুখে পড়েছে সাম্পাওলির দলকে। অনেকের মধ্যেই প্রশ্ন উঠছে এই আর্জেন্তিনা আদৌ কি পরের রাউন্ডে যেতে পারবে! এখনও পরের রাউন্ডে যাওয়ার ক্ষীণ আশা রয়েছে মেসি বিগ্রেডের সামনে।

এই বিষয়ে অন্যান্য খবর

মোহনবাগানের ‘গুরু’র হাতে তৈরি ব্রাজিলের তিন ফুটবলার। তিতের সংসারে তাঁরা অপরিহার্য
দুঃস্বপ্নের রাত! আত্মসমর্পণ মেসিদের, বিশ্বকাপ-স্বপ্ন ঘোর সংকটে


প্রথম ম্যাচ ড্র করে পরের ম্যাচে হার। দুই ম্যাচ খেলে এখন আর্জেন্তিনার পয়েন্ট এক। পরিস্থিতি এখন যা পরের ম্যাচে নাইজেরিয়ার বিরুদ্ধে বড় ব্যবধানে জিততে হবে তাঁদের। দুই ম্যাচ খেলে ক্রোয়েশিয়ার পয়েন্ট এখন ৬। গ্রুপ ডি-র শীর্ষে এখন তারাই রয়েছে। আইসল্যান্ডের এক পয়েন্ট, নাইজেরিয়ার এখনও খাতাই খুলতে পারেনি। পরের রাউন্ডে রাস্তা পাকা করতে গেলে তিনটে সুযোগ আছে আর্জেন্তিনার সামনে।
১) আজকের রাতের ম্যাচে, নাইজেরিয়া যদি আইসল্যান্ডকে হারায় কিংবা ড্র করে। 
২) ২৬ তারিখের ম্যাচে ক্রোয়েশিয়া-আইসল্যান্ড ম্যাচে আইসল্যান্ডকে হারাতে হবে কিংবা ম্যাচ ড্র করতে হবে।
৩) ২৬ তারিখের ম্যাচে নাইজেরিয়ার বিরুদ্ধে বড় ব্যবধানে জিততেই হবে মেসিদের।
আপাতত এখন অন্য দলের দিকে তাকিয়ে থাকতে হবে আর্জেন্টিনাকে। এই তিন সম্ভাবনা যদি মেসিদের পক্ষে যায়, তাহলেই শেষ ষোলোয় যাওয়ার রাস্তা পাকা হবে আর্জেন্তিনার কাছে। আপাতত এই পথেই টিকে রয়েছে মেসিদের ভাগ্য।